recursal/SuperWikiNEXT-32B huggingface dataset:
**செரினா வகாப்** (Zarina Wahab), ஜூலை 17, 1956இல் பிறந்த ஒரு இந்திய நடிகை ஆவார். இவர், "சித்சோர்", "கோபால் கிருஷ்ணா"(1979), போன்ற படங்களில் ஏற்று நடித்த கதாபாத்திரங்களின் மூலம் அறியப்படுகிறார். மேலும் இவர், மலையாளத் திரைப்படங்களான *பருவ மழை (திரைப்படம்)*, "சாமரம்", "பாலங்கள்" மற்றும் *ஆதாமிண்டெ மகன் அபூ* போன்றவற்றில் நடித்துள்ளார்.

இளமைப்பருவம்
------------

வகாப், ஆந்திரப் பிரதேசம், விசாகப்பட்டினத்தில் ஒரு முஸ்லிம் குடும்பத்தில் பிறந்தார். இவர் சரளமாக தெலுங்கு, உருது (இவரின் தாய்மொழி), இந்தி மற்றும் ஆங்கிலத்தில் பேசும் திறன் பெற்றவர். இவர் புனேயில் உள்ள பிலிம் மற்றும் டெலிவிஷன் இன்ஸ்டிடியூட் ஆப் இந்தியாவில் பயிற்சி பெற்றவர். வகாபிற்கு மூன்று சகோதரிகளும், ஒரு சகோதரரும் உள்ளனர்.

தொழில்
------

திரைப்பட தயாரிப்பாளரான (இந்தி நடிகர்) ராஜ் கபூரிடமிருந்து இவரது தோற்றத்தைப் பற்றி எதிர்மறையான கருத்துக்களைப் பெற்றபின், வகாப் அவரது தோற்றத்தில் கவனம் செலுத்தினார். மேலும் திரைப்பட விழாக்கள் மற்றும் நிகழ்ச்சிகளில் கலந்து கொண்டார். அவர் இறுதியில் கவனிக்கப்பட்டு படங்களில் நடிக்கத்தொடங்கினார். இவர், பெரும்பாலான படங்களில், இயற்கை அழகுடன் கூடிய நடுத்தர குடும்பத்து பெண் கதாபாத்திரத்தில் நடித்துள்ளார். இவர், பாசு சட்டர்ஜியின் "சித் சோர்" (1976), அதைத்தொடர்ந்து, அமோல் பலேக்கர்-விஜயேந்திரா நடித்த "அகர்", ராஜ் பாபர் நடித்த "சஜ்பாட்", அருண் கோவில் நடித்த "சவான் கோ ஆனெ டோ" மற்றும் விக்ரம் நடித்த "ரயீஸ் சாடா" போன்ற பல படங்களில் நடித்துள்ளார். இவர் 1977இல் வெளிவந்த "கரோன்டா" திரைப்படத்தில் நடித்ததற்காக, சிறந்த நடிகைக்கான பிலிம்பேர் விருதுக்கு பரிந்துரை செய்யப்பட்டார். இவர், மலையாளம், தெலுங்கு, தமிழ் மொழித் திரைப்படங்களில் நடித்துள்ளார்.

2009இல் வெளியான "காலெண்டர்" திரைப்படம் மூலம் மலையாள படவுலகிற்கு மீண்டும் வந்தார். இவர் தொடர்ச்சியாக பல மலையாளப் படங்களில் நடித்துள்ளார். குறிப்பாக, இவர் நடித்த *ஆதாமிண்டெ மகன் அபூ* திரைப்படம் மக்களிடையே நல்ல வரவேற்பை பெற்றது. "மை நேம் இஸ் கான்" இந்திப் படத்தில் ரிஸ்வான் கானுக்கு (சாருக் கான் கதாபாத்திரம்) தாயாக நடித்துள்ளார்.

வகாப் தற்போது தொலைக்காட்சித் தொடர்களில், வயதான கதாபாத்திரங்களில் நடித்து வருகிறார்.

குறிப்புகள்
-----------

1. ↑  "Inspiring story of Zarina Wahab: Wonder Woman - Who are you today?". *intoday.in*.. பார்த்த நாள்: 22 February 2015.
2. ↑  "First batch looks back at good old days TNN,". *தி டைம்ஸ் ஆஃப் இந்தியா*. 2010-03-21. .
3. ↑  Zarina Wahab. Parinda.com. Retrieved on 2012-09-29.
4. ↑  1st Filmfare Awards 1953. Deep750.googlepages.com. Retrieved on 2012-09-29.
5. ↑  "Profile of Malayalam Actor Zarina Wahab". En.msidb.org. 2009-01-26.. பார்த்த நாள்: 2015-12-23.
6. ↑  "Adaminte Makan Abu [2011]". En.msidb.org. 2009-01-26.. பார்த்த நாள்: 2015-12-23.
7. ↑  Another Addition to the Cast of My Name Is Khan பரணிடப்பட்டது 11 பெப்ரவரி 2010 at the வந்தவழி இயந்திரம்
8. ↑  The Sunday Tribune – Spectrum – Television. Tribuneindia.com (2004-02-08). Retrieved on 2012-09-29.

வெளி இணைப்புகள்
---------------

* ஐ.எம்.டி.பி இணையத்தளத்தில் செரினா வகாப்
மகாபாரதத்தின் துணைக் கதைகளுள் ஒன்றான, நிடத நாட்டை ஆண்ட நளன் என்னும் மன்னனின் கதையைத் தமிழில் கூற எழுந்ததே **நளவெண்பா** ஆகும். இதனை எழுதியவர் 13-ஆம் நூற்றாண்டில் வாழ்ந்த புகழேந்திப் புலவர் என்பவராவார். இதன் பெயர் சுட்டுவது போல், இந்நூல் வெண்பாக்களால் அமைந்தது.

அமைப்பு
-------

மகாபாரதத்திலே கௌரவர்களுடன் சூதாடித் தோற்ற பாண்டவர்கள் தங்கள் நாட்டை விட்டுக் காட்டிலே வாழ்கின்றனர். அவர்களைப் பிரகதசுவர் என்னும் முனிவர் சென்று காண்கிறார். தமக்கு நிகழ்ந்தவற்றையிட்டுக் கவலையுடன் இருந்த தருமரைத் தேற்றுமுகமாக முனிவர் அவருக்குக் கூறியதாக இந்நூல் அமைந்துள்ளது.

நிடத நாட்டின் மன்னன் நளன். அவனது மனைவி தமயந்தி நளனை விரும்பி சுயம்வரத்தில் அவனைத் தேர்ந்தெடுத்து மணந்ததை இந்திரன் மூலம் கேட்டு, தமயந்தியின் சுயம்வரத்தில் கலந்து கொள்ள வந்துகொண்டிருந்த கலிபுருஷன் நளனைப் பழிவாங்க முடிவு செய்வதும், அதன் பின்னர் நடக்கும் சூதாட்டத்தில் நளன் நாடிழந்து, மனைவி குழந்தைகளைப் பிரிந்து சிரமப்பட்டுப் பின்னர் இழந்த அனைத்தையும் திரும்பப்பெறுவதைக் கூறும் கதை.

சுயம்வர காண்டம், கலிதொடர் காண்டம், கலிநீங்கு காண்டம் என மூன்று காண்டங்களாகப் பிரிக்கப்பட்டுள்ள இந்நூலில், **427** வெண்பாக்கள் உள்ளன. இவற்றுள் **7** வெண்பாக்கள், பாயிரம், நூல்வரலாறு என்பனவாகும். சுயம்வர காண்டத்தில் **171** வெண்பாக்களும், கலிதொடர் காண்டத்தில் **155** வெண்பாக்களும், கலிநீங்கு காண்டத்தில் **94** வெண்பாக்களும் (**7+171+155+94= 427**) உள்ளன.

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**நளவெண்பா**

மேற்கோள்கள்
-----------

1. ↑

வெளியிணைப்புகள்
---------------

* நளவெண்பா மூலம் பரணிடப்பட்டது 2005-02-08 at the வந்தவழி இயந்திரம்

மேலும் பார்க்க
--------------

* நைடதம்
**மெர்சி ரவி** (*Mercy Ravi*, மார்ச் 18, 1945 – செப்டம்பர் 5, 2009) கேரள சட்டமன்ற உறுப்பினரும், சமூக ஆர்வலரும், எழுத்தாளரும் ஆவார். இவர் இந்திய அரசியல்வாதி வயலார் ரவியின் மனைவி ஆவார்.

ஆரம்பகால வாழ்க்கை மற்றும் கல்வி
-------------------------------

மெர்சி 1945 ஆம் ஆண்டில் கேரளாவின் எர்ணாகுளம் மாவட்டத்தில் ஒரு கிறித்தவக் குடும்பத்தில் பிறந்தார்.. இவர் எர்ணாகுளம் மகாராஜா கல்லூரியில் கல்வி பயின்றார். இவர் முதுகலைப் பட்டம் பெற்றுள்ளார். 1969 ஆம் ஆண்டில் அரசியல்வாதியான வயலார் ரவியை மணந்தார். ரவி பின்னர் இந்திய வெளியுறவுத் துறை அமைச்சராக ஆனார். இந்தத் தம்பதியினருக்கு மூன்று பிள்ளைகள் உள்ளனர். ரவி கிருஷ்ணா எனும் மகனும், லிசா ரோகன், லட்சுமி ரவி ஆகிய இரண்டு மகள்கள் உள்ளனர்..

தொழில்
------

மெர்சி தனது அரசியல் வாழ்க்கையை ஒரு மாணவ ஆர்வலராகத் தொடங்கினார். பின் இந்திய தேசிய காங்கிரசு கட்சியில் பல முக்கியப் பதவிகளை வகித்தார், கேரள பிரதேச மகிலா காங்கிரஸ் மற்றும் கேரள பிரதேச காங்கிரஸ் கமிட்டியில் கட்சியின் பொதுச் செயலாளராக இருந்தார். தேசிய அளவில், 2000 ஆம் ஆண்டில் இந்திய தேசிய தொழிற்சங்க காங்கிரஸ் பெண்கள் குழுவின் தலைவராகவும், அகில இந்திய காங்கிரஸ் குழுவின் உறுப்பினராகவும் தேர்ந்தெடுக்கப்பட்டார். இவர் ஆசிய பசிபிக் பிராந்திய சர்வதேச தொழிற்சங்கங்களின் கூட்டமைப்பின் பிரதிநிதியாகவும், பெய்ஜிங்கில் நடந்த உலக மகளிர் மாநாட்டிற்கான இந்திய தூதுக்குழுவின் உறுப்பினராகவும் இருந்தார். இவர் ஒரு எழுத்தாளர் மற்றும் கட்டுரையாளர் ஆவார்.

இறப்பு
------

கேரள சட்டசபையில் (2001-06) தனது பதவிக் காலத்தின் முடிவில் அவரது உடல்நிலை மிகவும் மோசமடைந்ததுடன், சிறுநீரக பிரச்சினைக்கு சிகிச்சை பெற்றார். செப்டம்பர் 5, 2009 அன்று, தனது 64 ஆம் வயதில், சென்னையில் உள்ள *மெட்ராஸ் மெடிக்கல் மிஷன்* மருத்துவமனையில் இறந்தார். கேரளாவின் அலுப்புழா மாவட்டத்தில் வயலாரில் உள்ள வயலார் ரவியின் மூதாதையர் இல்லத்தில் அவர் அடக்கம் செய்யப்பட்டார்.

மேற்கோள்கள்
-----------

1. 1 2 3  Niyamasabha. "Members-Niyamasabha". Kerala Legislative Assembly.. பார்த்த நாள்: 6 March 2013.
2. 1 2 3  "Mercy Ravi laid to rest". *All Voices*.. பார்த்த நாள்: 6 March 2013.
3. ↑  The Hindu. "Mercy Ravi passes away". *The Hindu*. Archived from the original on 9 செப்டம்பர் 2009.. பார்த்த நாள்: 6 March 2013.
4. ↑  "Vayalar Ravi's wife passes away". *Times of India*. 5 September 2009. Archived from the original on 1 நவம்பர் 2013.. பார்த்த நாள்: 21 October 2012.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**கொளத்தூர் கோபாலன்** (*Coluthur Gopalan*, 29 நவம்பர் 1918 – 3 அக்டோபர் 2019)) ஓர் இந்திய ஊட்டச்சத்து நிபுணர் ஆவார். இவர் 1918 ஆம் ஆண்டு நவம்பர் 29 அன்று தமிழ்நாட்டிலுள்ள சேலத்தில் பிறந்தார். எப்.ஆர்.சி.பி. எனப்படும் மருத்துவர்களுக்கான இராயல் கல்லூரியில் உறுப்பினர், எப்.ஆர்.எசு. எனப்படும் இராயல் கழக உறுப்பினர், எப்.ஏ.எம்.எசு. எனப்படும் இலண்டன் மருத்துவ அறிவியல் அகாடமியின் உறுப்பினர், எப்.ஏ.எசு.சி எனப்படும் அறிவியல் கழகத்தின் உறுப்பினர் போன்ற பல பெருமைகள் இவருக்கு உண்டு. கோபாலன் சென்னைப் பல்கலைக்கழகத்தில் முதுநிலை மருந்தியல் பட்டமும், இலண்டன் பல்கலைக்கழகத்தில் அறிவியல் மற்றும் தத்துவப் பாடங்களில் முனைவர் பட்டமும் பெற்றார். இந்திய அரசு இவருக்கு பத்மசிறீ விருது வழங்கி சிறப்பித்தது .

மேற்கோள்கள்
-----------

1. ↑  M, Somasekhar. "Doyen of Nutrition research Colathur Gopalan no more". .
2. ↑  Fellow Profile
3. ↑  Indian Fellow பரணிடப்பட்டது 2012-07-16 at Archive.today
4. ↑  "Padma Awards". Ministry of Home Affairs, Government of India. 2015. Archived from the original on 15 November 2014.. பார்த்த நாள்: 21 July 2015.

புற இணைப்புகள்
--------------

* Coluthur Gopalan
**யாஹூ! (Yahoo!)** "உலகளாவிய நுகர்வோர் மற்றும் நிறுவனங்களுக்கான இன்றியமையாத இணையச் சேவையாக வேண்டும்" என்ற இலக்கைக் கொண்ட இணையத்தில் மிகக் கூடுதலாகப் பயன்படுத்தப்படும் வலைவாயில் (web portal) ஆகும். இந்நிறுவனம் இணையப் போட்டல், இணையத்தளங்களைப் பட்டியலிடுதல், மற்றும் பிரபலமான யாஹூ!மெயில் ஆகிய சேவைகளை வழங்குகிறது. இது அமெரிக்காவின் ஸ்ரான்போட்(ஸ்டார்ன்ஃபோர்டு) பல்கலைக் கழகப் பட்டதாரிகளான டேவிட் பிலோ, ஜெரி ஜாங் என்பவர்களால் ஜனவரி 1994 இல் ஆரம்பிக்கப் பட்டு 2 மார்ச் 1995 இல் ஒருங்கிணைக்கப்பட்டது. இதன் தலைமை அலுவலகம் கலிபோர்னியாவில் உள்ளது.

அலெக்ஸா இன்ரநெட்(இன்டெர்நெட்) மற்றும் நெட்கிறாவ்ட்(நெட்கிராஃப்ட்) சேவையின் படி இணையத்தில் யாகூவே இணையத்தில் அதிகூடியவர்கள்(அதிகமானவர்கள்) பார்வையிடும் தளமாக அமைகின்றது. அக்டோபர் 2005 தரவின் படி யாஹூ! நாளொன்றிற்கு 3.5 பில்லியன் பக்கங்கள் பார்வையிடப் படுவதாகத் தெரிகின்றது.

வரலாறு
------

யாஹூ! ஜெரியின் வையக வலையின் வழிகாட்டியாகவே ஆரம்பிக்கப்பட்ட போதும் பின்னர் அகராதியின் துணையுடன் "Yet Another Hierarchical Officious Oracle" எனபதைப் பெற்றுக் கொண்டது.

யாஹீ! இணையத்தில் பிரபலமைடைந்து வரத் தொடங்கியது. இது இணையத்தில் எல்லாவிதமான தேவைகளிற்கும் ஒரேதளத்தில் தீர்வையளிக்கத் தொடங்கியது. இச்சேவைகளாவன் இணையமூடான மின்னஞ்சலான யாஹூ! மெயில் , யாஹூ! மெசன்ஜர், மிகவும் பிரபலமான குழு மின்னஞ்சல், இணையமூடான கணினி விளையாட்டுக்கள், உரையாடல்கள், இணையமூடான வர்த்தம், ஏல விற்பனை. இதில் அநேகமானவை தனித்தியங்கிய சேவைகளை **யாகூ** வாங்கிக் கொண்டது. உதாரணமாக **ஜியோசிற்றீஸ்(ஜியோசிட்டீஸ்)** இலவசமான இணையத்தளத்தை வைத்திருக்கும் சேவை, ராக்கெட் மெயில் போட்டியான மின்னஞ்சல் சேவை வழங்குவோர் போன்றவர்களைத் தன்னுடன் இணைத்துக் கொண்டது.

### இந்திய மொழி ஆதரவு

யாஹூ! இந்தியா தற்போது ஏழு இந்திய மொழிகளிற்கான ஆதraவை வழங்குகின்றது. தமிழ், இந்தி, குஜராத்தி, தெலுங்கு, கன்னடம், பஞ்சாபி மற்றும் மலையாளம் ஆகிய மொழிகளுக்கு தற்போது ஆதரவு வழங்குகின்றது. இது ஆரம்பக்கட்ட பரீட்சார்த்தமாகவே(சோதனை நிலையில்) இருப்பதும் குறிப்பிடத்தக்கது.

மேற்கோள்கள்
-----------

1. 1 2 3 4 5 6  "2010 Form 10-K, Yahoo! Inc.". *Yahoo.com* (United States Securities and Exchange Commission). 2011-02-28.. பார்த்த நாள்: 2011-04-04.

வெளி இணைப்புகள்
---------------

* தமிழில் யாகூ இந்தியா பரணிடப்பட்டது 2008-05-12 at the வந்தவழி இயந்திரம் (தமிழில்)
* அதிகாரப்பூர்வ வலைத்தளம் (ஆங்கில மொழியில்)
* நிறுவனத்தின் மைல்கற்கள் பரணிடப்பட்டது 2007-07-16 at the வந்தவழி இயந்திரம் (ஆங்கில மொழியில்)
* நிறுவனத்தின் வரலாறு (ஆங்கில மொழியில்)
பயணிகள் ஓய்வெடுக்குமிடம் in ஐதராபாத்து , இந்தியாவார்ப்புரு:SHORTDESC:பயணிகள் ஓய்வெடுக்குமிடம் in ஐதராபாத்து , இந்தியா
**தாராமதி பரதாரி** (*Taramati Baradari*) என்பது கோல்கொண்டாவின் நான்காவது சுல்தானான இப்ராஹிம் குலி குதுப் ஷாவின் ஆட்சியில் கட்டப்பட்ட பாரசீக பாணியிலான வரலாற்று பயணிகள் ஓய்வெடுக்குமிடமாகும்

வரலாறு
------

இக்க்கட்டிடம் மூசி ஆற்றின் கரையில் கட்டப்பட்டது. இன்று, இப்பகுதி இந்தியாவி ஐதராபாத்தின் நகர எல்லைக்குள் அமைந்துள்ளது. கோல்கொண்டாவின் ஏழாவது சுல்தான், அப்துல்லா குதுப் ஷாவிவுக்குப் பிடித்தமான கணிகையும், குச்சிப்புடி நடனக் கலைஞருமான தாராமதியின் பெயரை இக்கட்டிடத்துக்கு வைத்ததாக சுற்றுலாத் துறை கூறுகிறது.

புனைவுகள்
---------

அப்போதைய சுல்தானை தாராமதி என்ற நடன மங்கையுடன் இணைக்கும் காதல் கதைகள் மூலம் சுற்றுலாத் துறை இருப்பிடத்தை ஊக்குவிக்கிறது.  அத்தகைய ஒரு கதை என்னவென்றால், அப்துல்லா குதுப் ஷாவின் ஆட்சிக் காலத்தில், இந்த விடுதியில் பயணிகளுக்காக அவர் பாடியபோது, தாரமதியின் குரலை ஷா கேட்டதாகவும், அதே நேரத்தில் அவர் இரண்டு கிலோமீட்டர் தொலைவிலுள்ள கோல்கொண்டா கோட்டையில் அமர்ந்திருந்ததாகவும், அவளுடைய குரல் காற்றின் மூலம் இளவரசனை அடைந்தது என்றும் ஒரு கதை உலாவுகிறது. ஆனால் இதற்கான எவ்வித ஆதாரங்களும் இல்லை.

மற்றொரு கட்டுக்கதை, தாராமதி, பிரேமாமதி என்ற இரு நடனக் கலைஞர்களைப் பற்றி கூறுகிறது. அவர்கள் அரசவையில், மன்னர் மற்றும் அப்துல்லா குதுப் ஷாவிக்கும் இடையில் கட்டப்பட்ட கயிறுகளில் நடனமாடினர். 

கோட்டைக்கு வடக்கே சுமார் அரை மைல் தொலைவில் அப்துல்லாவின் கல்லறை குதுப் சாகி கல்லறைகளுக்கு மத்தியில் உள்ளது. குதுப் ஷாஹி மன்னர்களையும் இராணிகளையும் ஒரு காலத்தில் ரோஜா தோட்டங்களில் புதைத்தனர்.

தாராமதி மற்றும் பிரேமாமதி ஆகியோருக்கு அஞ்சலி செலுத்தும் விதமாக, அவர்கள் இருவரும் குதுப் சாகி கல்லறைகளில் அடக்கம் செய்யப்பட்டனர்.

புதுப்பித்தல்
-------------

 தராமதி பரதாரி
தாரமதி பரதாரி கட்டிடம் 12 கதவுகளைக் கொண்டுள்ளது. மேலும், காற்றோட்டத்தை அனுமதிக்கும் வகையில் அமைந்துள்ளது. அந்தக் காலத்தில் பயன்படுத்தப்பட்ட மிகவும் உள்நாட்டு நுட்பங்களில் இதுவும் ஒன்றாகும். 

திறந்த மண்டபத்தினுள் 500 பேர் அமரும் திறன் கொண்ட காற்று குளிரூட்டப்பட்ட அரங்கம், 1600 பேர் கொள்ளக்கூடிய திறந்தவெளி அரங்கம், 250 பேர் அமரக்கூடிய ஒரு உணவுக் கூடம், பல உணவு விடுதிகள், நீச்சல் குளம் போன்ற வசதிகள் உள்ளன.

மேற்கோள்கள்
-----------

1. ↑  Chakravorty, Pallabi; Gupta, Nilanjana (2018). *Dance Matters Too: Markets, Memories, Identities*. India: Taylor and Francis. பன்னாட்டுத் தரப்புத்தக எண்:978-1-35-111616-9.. பார்த்த நாள்: 25 October 2020.
2. ↑
3. ↑
4. ↑  "காப்பகப்படுத்தப்பட்ட நகல்". .
5. ↑  "காப்பகப்படுத்தப்பட்ட நகல்". .

மேலும் காண்க
------------

* சார்மினார்
* கோல்கொண்டா
* சௌமகல்லா அரண்மனை

வெளி இணைப்புகள்
---------------

விக்கிமீடியா பொதுவகத்தில்,  
 ***தாராமதி பரதாரி***   
என்பதின் ஊடகங்கள் உள்ளன. 

* Photos of Taramati Baradari on HyderabadPlanet.com பரணிடப்பட்டது 2014-10-12 at the வந்தவழி இயந்திரம்
* A feature பரணிடப்பட்டது 2008-02-20 at the வந்தவழி இயந்திரம்
* Picture of Taramati Baradari
[*தொடர்பிழந்த இணைப்பு*]
* Picture 2
* Business Line feature
* about Taramati
**திலிச்சோ ஏரி** ( *Tilicho Lake* ) என்பது நேபாளத்தின் மனாங் மாவட்டத்தில் 55 கிலோமீட்டர்கள் (34 மைல்) தொலைவில், பொக்காரா நகரிலிருந்து காகம் பறந்து செல்லும் வழியைப் போன்ற ஒரு ஏரியாகும். இது இமயமலையின் அன்னபூர்ணா மலைத்தொடரில் 4,919 மீட்டர் (16,138 அடி) உயரத்தில் அமைந்துள்ளது. மற்றொரு ஆதாரம் ஏரியின் உயரம் 4,949 மீட்டர் (16,237 அடி) எனவும் பட்டியலிடுகிறது.  கடல் மட்டத்திலிருந்து 4,949 மீட்டர் உயரத்தில் அமைந்துள்ளது.  நேபாளி நீரியல் மற்றும் வானிலை ஆய்வுத் துறையின் (2003) தரவுகளின்படி, ஏரியில் நீர்வாழ் உயிரினங்கள் எதுவும் பதிவு செய்யப்படவில்லை.

பிற செயல்பாடுகள்
----------------

ஏரி, அன்னபூர்ணா மலையேற்றத்தின் மிகவும் பிரபலமான இடங்களில் ஒன்றாகும். உச்சியை அடைய கூடுதலாக 3-4 நாட்கள் ஆகும். மானாங்குக்கும் ஏரிக்கும் இடையே புதிய தங்கும் விடுதிகள் கட்டப்பட்டுள்ளதால், முகாம் தேவையில்லை. 

ஏரியானது, மிக உயரமான ஸ்கூபா டைவ்களில் ஒன்றாகும். 2000 ஆம் ஆண்டில், ஆண்ட்ரி ஆண்ட்ரியுஷின், டெனிஸ் பேகின் மற்றும் மாக்சிம் கிரெஸ்கோ ஆகியோரைக் கொண்ட உருசிய டைவிங் குழு, ஏரியில் ஸ்கூபா டைவ் செய்தது

மத முக்கியத்துவம்
-----------------

திலிச்சோ ஏரி என்பது இராமாயணக் காவியத்தில் குறிப்பிடப்பட்டுள்ள பழமையான காக பூசுந்தி ஏரி என்று இந்துக்கள் நம்புகின்றனர்.  காக் பூசுந்தி முனிவர் இராமாயணத்தின் நிகழ்வுகளை இந்த ஏரிக்கு அருகிலுள்ள பறவைகளின் அரசன் கருடனிடம் முதலில் கூறியதாக நம்பப்படுகிறது. கருடனிடம் கதை சொல்லும் போது முனிவர் காகத்தின் வடிவம் எடுத்தார். காகம் என்பது சமசுகிருதத்தில் காக் என்று மொழிபெயர்க்கப்பட்டுள்ளது. எனவே முனிவருக்கு காக் பூசுந்தி என்று பெயர்.

சுற்றியுள்ள மலைகள்
------------------

காங்சார், முக்திநாத் சிகரம், நீலகிரி மற்றும் திலிச்சோ போன்ற மலைகளும் ஏரியைச் சுற்றி அமைந்துள்ளன.

இதனையும் காண்க
--------------

* குருதோங்மார் ஏரி
* சாங்கு ஏரி

சான்றுகள்
---------

1. ↑  "The Highest Lake in the World". .
2. ↑  "Lake Tilicho is World's highest altitude lake situated at an altitude of 4,949m from sea level - Picture of Nepal, Asia - Tripadvisor". .
3. ↑  "Annapurna Circuit Trek with Tilicho Lake | Classic Annapurna Circuit Trek- Ambition" (in en). .

வெளி இணைப்புகள்
---------------

* "Tilicho Lake". .  Photo.
* "Tilicho Lake and Peak 2007". .
* "Tilicho Lake Trek". .
* "Tilicho Lake Trek". .
* "Tilicho Lake trekking map". .
* "Tilicho Base Camp Trek/ tilicho lake trek". .
* "Annapurna Circuit". .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
| மற்றவை | 
* IdRef

 |
**ஜூலை 2009 உருமுச்சி கலவரங்கள்** ஜூலை 5,2009 அன்று மக்கள் சீனக் குடியரசின் சிங்ஜியாங் மாநிலத் தலைநகர் உருமுச்சியில் ஆரம்பமாயின. முதல்நாள் ஆர்ப்ப்பாட்டங்களின் போது 1000 முதல் 3000 வரையான உய்கூர் இன சிறுபான்மையினர் ஈடுபட்டனர். காவல்துறையினருக்கும் போராட்டக்காரர்களுக்கும் இடையே நிகழ்ந்த சண்டை சிறிதுநேரத்தில் இனக்கலவரமாக ஹான் சீனர்களைத் தாக்குவதில் திரும்பியது. ஜூலை 7 அன்று நூற்றுக்கணக்கான ஹான் சீனர்கள் கையில் கிடைத்த ஆயுதங்களுடன் காவலர்களையும் உய்கூர்களையும் தாக்கினர். ஜூலை 8 அன்று சீனாவின் அதிபர் கூ சிங்தாவ் 35ஆவது ஜி8 மாநாட்டிலிருந்து அவசரமாக நாடு திரும்பினார்.

இந்த வன்முறை பலகாலமாக பெரும்பானமை இன ஹான் சீனர்களுக்கும் சிறுபான்மை உய்கூர்களுக்கும் இடையே புகைந்துவரும் இன வேறுபாடுகளின் வெடிப்பேயாகும். உய்கூர்கள் துருக்க இனத்தைச் சேர்ந்த இசுலாமியர். கலவரம் நிகழக் காரணமாக அமைந்தது, குவாங்டாங் மாநிலத்தில் பத்து நாட்களுக்கு முன்னர் நடந்த இனச்சண்டையில் இறந்த உய்கூர் தொழிலாளர்கள் குறித்த சீன நடுவண் அரசின் மெத்தனமே. அதிகாரிகள் கூற்றுப்படி, மொத்தமாக 184 பேர் இறந்தனர்; 1680 பேர் காயமுற்றனர். பல வாகனங்களும் கட்டிடங்களும் சேதமடைந்தன. காவலர்கள் கண்ணீர்புகை குண்டுகள், நீர்பீச்சிகள், கவச வண்டிகள் மற்றும் சாலைத்தடைகள் கொண்டு கலவரத்தை அடக்க முயன்றனர். அரசு ஊரடங்கு சட்டம் விதித்து அமைதி காத்தது. இணைய அணுக்கத்தையும் கைபேசி சேவைகளையும் உருமுச்சியில் தடை செய்தது.

கலவரத்தின் காரணம் சர்ச்சைக்குள்ளானது. இறந்த இரு உய்கூர் தொழிலாளிகளின் பொருட்டே கலவரத்திற்கு முன்னோடியான போராட்டம் துவங்கியதாக இருப்பினும் சீன நடுவண் அரசு இந்தக் கலவரங்கள் வெளிநாட்டிலிருந்து உலக உய்கூர் பேரவையால் (*World Uyghur Congress (WUC)*) திட்டமிட்டு தூண்டிவிடப்பட்டதாகக் கூறுகிறது. WUC இன் தலைவர் ரெபியா காதிர் இந்தக் குற்றசாட்டுகளை மறுத்துள்ளார்.

மேற்கோள்கள்
-----------

1. ↑  அரசு ஊடகங்களும் அதிகாரிகளும் இதனை'乌鲁木齐"7·5"打砸抢烧严重暴力犯罪事件' என குறிக்கின்றனர் (மொழிபெயர்ப்பு.*உருமுச்சி 7·5 கலவரம் தீவிரமான வன்முறை குற்ற நிகழ்வு*).
2. 1 2  "Uighur Unrest". .
3. 1 2 3  Civilians die in China riots, அல்ஜசீரா
4. ↑  China's Xinjiang hit by violence, பிபிசி
5. 1 2  China in deadly crackdown after Uighurs go on rampage, டைம்ஸ்
6. ↑  Migrants Describe Grief From China’s Strife நியூயார்க் டைம்ஸ்
7. ↑  Han Chinese launch revenge attacks on Uighur property
[*தொடர்பிழந்த இணைப்பு*]
8. ↑  Riots engulf Chinese Uighur city, பிபிசி
9. ↑  Hu holds key meeting on Xinjiang riot, vowing severe punishment on culprits , சின்குவா
10. 1 2  Riots in Western China Amid Ethnic Tension, நியூயார்க் டைம்ஸ்
11. 1 2  Number of injured in Urumqi riot increases to 1,680, சின்குவா
12. ↑  Uighur unrest threatens Beijing rulers' biggest party for a decade, டைம்ஸ்
13. ↑  Uighur Muslims riot as ethnic tensions rise in China, கார்டியன்
14. ↑  Residents say Internet down in Xinjiang riot city, ராய்ட்டர்ஸ்
15. ↑  Internet cut in Urumqi to contain violence: media, கூகிள்
16. ↑  Civilians and armed police officer killed in NW China violence, சின்குவா
**மெய்சி காலம்** (*Meiji period*,, *明治時代*?, Meiji-jidai), *Meiji era*) என்பது 1868 அக்டோபர் 23 முதல் 1912 சூலை 30 வரை அமைந்திருந்த சப்பானியப் பேரரசின் முதல் அரைக்காலப் பகுதியைக் குறிக்கிறது. இக்காலப்பகுதியை சப்பானியப் பேரரசை ஆண்டவர் பேரரசர் மெய்சி ஆவார். இக்காலத்தில் சப்பானில் நடந்த சமுக, பொருளாதார, கல்வி போன்ற துறைகளில் ஏற்பட்ட பெரும் மாற்றமே மெய்சி மறுமீள்வு அழைக்கப்படுகிறது. தனிமைப்படுத்தப்பட்ட நிலமானிய சமூகம் மேற்கத்தைய சமூகமாக மாற்றமடைந்தது. இக்காலப்பகுதியில் ஏற்படுத்தப்பட்ட அடிப்படை மாற்றங்கள் சப்பானின் சமூக அமைப்பு, உள்ளூர் அரசியல், பொருளாதாரம், இராணுவ மற்றும் வெளியுறவுக் கொள்கைகளில் பெரும் தாக்கத்தை ஏற்படுத்தியது.

மேற்கோள்கள்
-----------

1. ↑  Nussbaum, Louis-Frédéric. (2005). "*Meiji*" in கூகுள் புத்தகங்களில் **Japan encyclopedia,* p. 624*; n.b. Louis-Frédéric is pseudonym of Louis-Frédéric Nussbaum, *see* Deutsche Nationalbibliothek Authority File.

வெளி இணைப்புகள்
---------------

விக்கிமீடியா பொதுவகத்தில்,  
 ***மெய்சி காலம்***   
என்பதின் ஊடகங்கள் உள்ளன. 

* Meiji Taisho 1868-1926
* National Diet Library, "The Japanese Calendar" -- historical overview plus illustrative images from library's collection
* "Encouragement for Learning" by Fukuzawa Yukichi, a best-selling book of Meiji Japan (English Translation)
**இரண்டாம் விக்ரகபாலன்** (*Vigrahapala* II) (ஆட்சி.கி.பி. 966 – 978) இந்திய துணைக் கண்டத்தின் வங்காளப் பகுதியில் ஆட்சி செய்த பால மன்னன் மூன்றாம் கோபாலனின் வாரிசாவார். பால வம்சத்தின் பத்தாவது ஆட்சியாளரான இவர் குறைந்தது 12 ஆண்டுகள் ஆட்சி செய்தார். இவருக்குப் பிறகு குறிப்பிடத்தக்க அரசனான மகிபாலா ஆட்சிக்கு வந்தார்.

ஆட்சி
-----

இவரது ஆட்சியின் போது, பாலப் பேரரசு பீகார் மற்றும் வடக்கு வங்காளத்துடன் குறைக்கப்பட்டது. வங்காளத்தின் கிழக்கிலிருந்து, சந்திர வம்ச மன்னன், கல்யாணசந்திரன் கௌட பிரதேசத்தையும், காமரூபத்தின் தலைநகரையும் கைப்பற்றினார். இருப்பினும் விக்ரகபாலன் கிழக்கு மற்றும் தெற்கு பீகார் மற்றும் வடக்கு வங்காளத்தின் மீது தனது கட்டுப்பாட்டை பராமரிக்க முடிந்தது.  இந்த வெற்றிகள் பாலப் பேரரசை கடுமையாக பலவீனப்படுத்தியது. இவரது வாரிசான மகிபாலாவின் கீழ் பால வம்சத்தின் மறுமலர்ச்சிக்கான அடித்தளத்தை அமைத்தது.

குறிப்புகள்
-----------

1. ↑  Chowdhury, AM (2012). "Pala Dynasty". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Ganguly, Dilip Kumar (1994). *Ancient India, History and Archaeology*. பன்னாட்டுத் தரப்புத்தக எண்:9788170173045. .
**பித்தாம்புரா தொலைக்காட்சி கோபுரம்** (*Pitampura TV Tower*) என்பது 235-மீட்டர் (771 அடி) உயரமுடைய பெரிய தொலைக்காட்சி கோபுரம் ஆகும். இது இந்தியாவின் தில்லி மாநகரில் பித்தாம்புராவில் 1988ஆம் ஆண்டு கட்டப்பட்டது. இதில் சுற்றுப்பகுதிகளைக் காணக்கூடிய காட்சியிடம் ஒன்றும் உள்ளது.

திலி ஹாத், பித்தாம்புரா தொலைக்காட்சி கோபுரத்திற்கு அருகில் அமைந்துள்ளது. இந்த கோபுரத்தை அண்ணல் அம்பேத்கர் தொலைக்காட்சிக் கோபுரமாக 10 ஏப்ரல் 1992இல் தகவல் மற்றும் ஒளிபரப்பு இணை அமைச்சர் அஜீத் குமார் பஞ்சாவால் நாட்டிற்கு அர்ப்பணிக்கப்பட்டது.

வரலாறு
------

இந்த தொலைக்காட்சி கோபுரம் 1988இல் புதுடெல்லியின் மிகப்பெரிய வணிக மாவட்டத்தில் கட்டப்பட்டது. பித்தாம்புராவில் உள்ள நேதாஜி சுபாசு இடம் தில்லி மக்களின் முக்கிய உள்ளூர் சுற்றுலாத் தலங்களில் ஒன்றாகும்.[] தில்லியின் இரண்டாவது *திலி ஹாத்*, எனும் பாரம்பரிய உணவு மற்றும் கைவினைப் பஜார், டெல்லி சுற்றுலா மற்றும் போக்குவரத்து மேம்பாட்டுக் கழகத்தால் பிதாம்புராவில் உருவாக்கப்பட்டுள்ளது. இது இந்த தொலைக்காட்சி கோபுரத்திற்கு அருகில் 7.2 ஹெக்டேர் பரப்பளவில் ஏப்ரல் 2008இல் நிறுவப்பட்டு. இதன் அருகில் பிதாம்புரா விளையாட்டு வளாகமும் உள்ளது.

பித்தாம்புரா தொலைக்காட்சி கோபுரம் 
பித்தாம்புரா டிவி கோபுரம்
அக்டோபர் 2010இல், இந்திய இராணுவ விண்வீழ் விளையாட்டு குழுவின் அதிகாரி சத்யேந்திர வர்மா 235 மீட்டர் உயரமுள்ள கோபுரத்திலிருந்து வெள்ளிக்கிழமை குதித்து இந்தியாவின் முதல் *விண்வீழ்வினை* வெற்றிகரமாக நிகழ்த்தினார். 5 ஜனவரி 2013 அன்று 200மீ உயரத்தில் கோபுரத்திற்குள் இரவு 10:30 மணியளவில் தீ விபத்து ஏற்பட்டது மற்றும் இதைக் 15 தீயணைப்பு வீரர்கள் கொண்ட குழு கட்டுப்படுத்தியது.

பொது அணுகல்
-----------

பாதுகாப்பு காரணங்களுக்காக, இக்கோபுரத்தினைப் பொதுமக்கள் காண அனுமதியில்லை.

அணுகல்
------

இது தில்லி மெட்ரோவின் தில்ஷாத்-ரித்தலா மெட்ரோ பாதையின் நேதாஜி சுபாஷ் மெட்ரோ நிலையத்தின் அருகே அமைந்துள்ளது. இந்த கோபுரத்திற்கு பித்தாம்புரா பகுதி மற்றும் புது தில்லியின் பித்தாம்புரா திலி ஹாத் அருகில் இருப்பதால் பித்தாம்புரா தொலைக்காட்சி கோபுரம் எனப் பெயரிடப்பட்டது. இது ஸ்ரீகுரு கோவிந்த் சிங் வணிகவியல் கல்லூரிக்கு எதிரே அமைந்துள்ளது.

மேலும் படிக்க
-------------

* எச்சு. ஆர். விசுவநாத்து: *புது தில்லியில் உள்ள தொலைக்காட்சி கோபுரம் உயரத்தில் சுழலும் உணவகத்துடன் (இந்தியா).* இல்: IABSE கட்டமைப்புகள் C-50/89, ஆகத்து 1989, , எஸ். 50-51. (இங்கே இணையத்தில்)

மேற்கோள்கள்
-----------

 

1. ↑  "Dilli Haat". .
2. ↑  "CM inaugurates Pitampura Haat". 14 Apr 2008. Archived from the original on 30 ஜூலை 2012. .
3. ↑  "Armyman dares country's first BASE jump". 30 October 2010. Archived from the original on 21 ஏப்ரல் 2013. .
4. ↑  "Fall and rise of India’s first BASE jumper". 30 October 2010. .
5. ↑  "Pitampura Haat to be opened in November". 3 June 2007. Archived from the original on 21 செப்டம்பர் 2008. .
**ஹரவிலாசமு** (*Haravilāsamu*) என்பது 15ஆம் நூற்றாண்டைச் சேர்ந்த தெலுங்குக் கவி ஸ்ரீநாதர் என்பவரால் தெலுங்கு மொழியில் பிரபந்த பாணியில் எழுதப்பட்ட ஒரு கவிதை அமைப்பாகும். சைவ சமயம் பற்றிய நூல்களில் இதுவும் ஒன்று (ஹர என்றால் சிவன்).

உள்ளடக்கம்
----------

பிரபந்தம் ஏழு ஆசுவாசங்களாக பிரிக்கப்பட்டுள்ளது. முதல் மற்றும் இரண்டாவது ஆசுவாசங்கள் சிரியலா என்பவரைப் பற்றிய கதையையும், மூன்றாவது மற்றும் நான்காவது ஆசூவாசங்கள் கௌரியின் திருமணத்தைப் பற்றியும், ஐந்தாவது பார்வதி மற்றும் பரமேசுவரரின் சுற்றுப்பயணத்தைப் பற்றியும், ஆறாவது ஆலகாலத்தை விழுங்குவது பற்றியும், ஏழாவது அர்ச்சுனனுக்கும் சிவபெருமானுக்கும் இடையிலான போரை விவரிக்கும் கிருதார்ச்சுனியத்தைப் பற்றியும் விவரிக்கிறது.

வெளியீடுகள்
-----------

இது 1916  மற்றும்  ஆண்டுகளில் வாவில்லா ராமசுவாமி சாத்திரி என்பவரால் நிறுவப்பட்ட வாவில்லா ராமசுவாமி சாஸ்த்ருலு அண்ட் சன்ஸ் என்ற நிறுவனத்தால் வெளியிடப்பட்டது. இது 1966 இல் மறுபதிப்பு செய்யப்பட்டது  விசுவநாத சத்தியநாராயணாவின் முன்னுரையுடன் 2013 இல் எம்.எஸ்.கோ பதிப்பகம் வெளியிட்டது.

பிற மொழிகளில்
-------------

ஹரவிலாசம் மற்ற இந்திய மொழிகளிலும் எழுதப்பட்டுள்ளது. கே.வெங்கடராமப்பா என்பவர் கன்னட மொழியில் எழுதினார்.

பிரசித்தி பெற்ற கலாச்சாரம்
--------------------------

ஹரவிலாசா, 1941 இல் கோச்சர்லகோலா ரங்காராவ் என்ற இயக்குநரின் இயக்கத்தில் தெலுங்குத் திரைப்படமாக எடுக்கப்பட்டது; ஸ்ரீநாதர் வேடத்தில் வேமுரி காக்கையா நடித்திருந்தார்.

சான்றுகள்
---------

1. ↑  "హర విలాసము". 1916. .
2. ↑  "Hara Vilaasamu". 1931. .
3. ↑  "Hara Vilasamu, Srinatha". .
4. ↑  "Emesco Books". .
5. ↑   *Haravilāsa*. .
தூபி, தோய் சுதீப்
**வாட் பிரா தாட் தோய் சுதீப்** (Wat Phra That Doi Suthep) (தாய் மொழி: วัดพระธาตุดอยสุเทพ, தாய்லாந்து நாட்டின் *சியாங் மாங்* மாகாணத்தில் உள்ள தேரவாத பௌத்தப் பிரிவை சேர்ந்த விகாரையாகும். இவ்விகாரை 309 படிகள் கொண்ட தோய் சுதீப் எனும் மலையில் அமைந்திருப்பதால் இவ்விகாரைக்கு இப்பெயர் உண்டாக காரணமாயிற்று.

இப்பௌத்த விகாரை தூபியுடன் 1383இல் நிறுவப்பட்டது. பிற்காலங்களில் இவ்விகாரை விரிவுபடுத்தப்பட்டது.

வாட் தோய் சுதீப்
----------------

வாட் தோய் சுதீப் மலைக்குச் செல்லும் படிக்கட்டுகள்
செப்புத் தகடுகளால் வேயப்பட்ட இவ்விகாரையில் தூபிகள், அடுக்குத் தூபிகள், ஆலய மணிகள், அருங்காட்சியகம், மரகத்திலான புத்தர் மற்றும் விநாயகர் சிலைகள் உள்ளது.

படக்காட்சிகள்
-------------

* வெள்ளை யாணைவெள்ளை யாணை
* கோயில் நுழைவு வாயிலின் நாகங்கள்கோயில் நுழைவு வாயிலின் நாகங்கள்
* வாயில் அருகே கல் நாகம்வாயில் அருகே கல் நாகம்
* நாக வேலைபாடுகள்நாக வேலைபாடுகள்
* விகாரையின் தங்க விமானம்விகாரையின் தங்க விமானம்
* விகாரையின் தங்க விமானம் விகாரையின் தங்க விமானம்
* விகாரையில் தங்கத்திலான புத்தரின் சிலைவிகாரையில் தங்கத்திலான புத்தரின் சிலை
* மரகத புத்தரின் சிலைமரகத புத்தரின் சிலை

இதனையும் காண்க
--------------

* வாட் பௌத்தக் கோயில்
* பௌத்த யாத்திரை தலங்கள்

மேற்கோள்கள்
-----------

1. ↑  Chiang Mai : Doi Suthep
2. ↑  Wat Phra That Doi Suthep

வெளி இணைப்புகள்
---------------

* Doi Suthep, Tourism Thailand பரணிடப்பட்டது 2015-01-24 at Archive.today
**தெக்கலூர்** (*Thekkalur*) என்பது இந்தியாவின், தமிழ்நாட்டின், திருப்பூர் மாவட்டத்தில் உள்ள அவினாசி வட்டத்தில் அமைந்துள்ள ஒரு சிற்றூராகும்.

அமைவிடம்
--------

இந்த ஊர் வட்டத் தலைநகரான அவினாசியிலிருந்து 8 கிமீ தொலைவிலும், மாவட்டத் தலைநகரான திருப்பூரிலிருந்து 18 கிமீ தொலைவிலும், சென்னையில்ரிருந்து 450 கிலோமீட்டர் தோலைவிலும் தங்க நாற்கர தேசிய நெடுஞ்சாலை 544-ல் அமைந்துள்ளது. அருகிலுள்ள வானூர்தி நிலையம் கோயம்புத்தூர் 29 கிமீ தொலைவில் அமைந்துள்ளது. இது தெக்கலூர் ஊராட்சிக்கு உட்பட்டது.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி, தெக்கலூர் இருப்பிடக் குறியீடு அல்லது கிராமக் குறியீடு 64476 ஆகும்.
கிராமத்தின் மொத்த புவியியல் பரப்பளவு 2141.91 ஹெக்டேர் ஆகும். தெக்கலூர் கிராமத்தில் சுமார் 3,031 வீடுகள் உள்ளன. மொத்த மக்கள் தொகை 12,688 ஆகும். இதில் பெண்களின் எண்ணிக்கை 6612 (52.1 % ) என்றும், ஆண்களின் எண்ணிக்கை 6076 என்றும் உள்ளது. கல்வியறிவு பெற்றவர்கள் விகிதம் 71.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

பிற தகவல்கள்
------------

தெக்கலூர் கிராமத்தில் விவசாயம் என்பது பிரதானமாக இருந்தது ஆனால் தற்போது இது முன்னணி ஜவுளி உற்பத்தி மற்றும் விசைத்தறி மையமாக உள்ளது. இங்கு பல ஜவுளி தயாரிப்பு நிறுவனங்கள் இயங்கி வருகின்றன. கனரா வங்கி, இ-சேவை மையம், கூட்டுறவு சங்கம், அஞ்சல் அலுவலகம், கிராம நிர்வாக அலுவலகம், துணை சுகாதார நிலையம் போன்ற அனைத்தும் இந்த ஊரின் பஞ்சாயத்து அலுவலக கட்டிடத்தில் மிக அருகில் உள்ளன.

குறிப்புகள்
-----------

1. ↑  "Thekkalur Village in Avanashi (Tiruppur) Tamil Nadu - villageinfo.in". .
2. ↑  "Thekkalur Village , Avanashi Block , Tiruppur District". .
**எஸ். பி இராஜ்குமார்** (*S. P. Rajkumar*) என்பவர் ஒரு இந்திய திரைப்பட இயக்குனர் ஆவார். இவர் குறிப்பாக தமிழ் படங்களை இயக்குகிறார்.

தொழில்
------

இவர் 1997 ஆம் ஆண்டு *ஒன்ஸ்மோர்* திரைப்படத்திற்கான உரையாடல் எழுத்தாளராக தனது திரைப்பட வாழ்க்கையைத் தொடங்கினார். 2000 ஆம் ஆண்டில், இவர் தனது இரண்டாவது திரைப்படமான *என் புருசன் குழந்தை மாதிரி* படத்தை இயக்கினார். இது ஒரு தோல்விப் படமாக ஆனது. இவரது அடுத்தடுத்தடுத்த படங்களான *பொன்மனம்* (1998) ஒரு வெற்றி படமாகவும், *கார்மேகம்* (2003) ஒரு தோல்விப்படமாகவும் ஆனது. 2003 ஆம் ஆண்டில் பாவனா நடிக்க *தூதுவன்* என்ற பெயரில் எடுப்பதாக இருந்த படம் நிறுத்தப்பட்டது.

ஆறு ஆண்டுகளுக்குப் பிறகுதான், இவர் தனது அடுத்த படமான *அழகர் மலையைத்* தொடங்கினார். இவரது ஐந்தாவது படமாக விஜய் முக்கிய கதாபாத்திரத்தில் நடித்த *சுறா* ஆகும்.

திரைப்படவியல்
-------------

### இயக்குநராக

#### படங்கள்

| ஆண்டு | படம் | நடிகர்கள் | குறிப்புகள் |
| --- | --- | --- | --- |
| 1998 | *பொன்மனம்* | பிரபு, சுவலட்சுமி |  |
| 1998 | *என் உயிர் நீதானே* | பிரபு, தேவயானி |  |
| 2001 | *என் புருசன் குழந்தை மாதிரி* | லிவிங்ஸ்டன், தேவயானி |  |
| 2002 | *கார்மேகம்* | மம்மூட்டி, அபிராமி |  |
| 2009 | *அழகர் மலை* | ஆர். கே. பானு |  |
| 2010 | *சூறா* | விஜய், தமன்னா |  |
| 2014 | *பட்டைய கெளப்பனும் பாண்டியா* | விதார்த், மனிஷா யாதவ் |  |
| 2017 | *பார்க்கணும் போல இருக்கு* | புதுமுகங்கள் |  |
|

#### தொடர்கள்

| ஆண்டு | தொடர் | நடிகர்கள் |
| --- | --- | --- |
| 2019–2020 | *மகரசி* | எஸ்.எஸ்.ஆர். ஆரியன், திவ்யா ஸ்ரீதர், விஜய், பிரவீனா, தீபன் சக்ரவர்த்தி |

குறிப்புகள்
-----------

 

1. ↑  "Composer's cameo". 10 May 2009. .
2. ↑  Aishwarya, S (26 March 2010). "Summer package of films". .
3. ↑  "Down memory lane with Ilayaraja". 25 April 2010. .
4. ↑  "SP Rajkumar filmography". .
5. ↑
6. ↑
**மிசேல் ஜொட்டோடியா** (*Michel Am-Nondokro Djotodia*) மத்திய ஆப்பிரிக்கக் குடியரசின் அரசியல்வாதியும், இராணுவத் தலைவரும் ஆவார். இவர் 2013 மார்ச் 24 இல் பிரான்சுவா பொசிசேயின் ஆட்சியைக் கவிழ்த்து நாட்டின் அரசுத்தலைவரானார். இவர் 2012 ஆம் ஆண்டில் பிரான்சுவா பொசிசேவுக்கு எதிரான ஆயுதக் கிளர்ச்சியை நடத்திய செலேக்கா கிளர்ச்சிக் குழுவின் தலைவர் ஆவார். 2013 பெப்ரவரியில் இடம்பெற்ற அமைதிப் பேச்சுக்களை அடுத்து இவர் தேசியப் பாதுகாப்புக்கான பிரதிப் பிரதமராக நியமிக்கப்பட்டார்.

வாழ்க்கைச் சுருக்கம்
--------------------

ஜொட்டோடியா வக்காகா என்ற நகரில் பிறந்தார். சோவியத் ஒன்றியத்தில் 10 ஆண்டுகள் தங்கியிருந்து உயர்கல்வி கற்றவர். அங்கேயே திருமணம் புரிந்தார். இரண்டு பெண் குழந்தைகள் உண்டு. பல மொழிகள் தெரிந்தவர். சூடானின் நியாலா நகரில் தூதுவராகப் பணியாற்றினார். ஒற்றுமைக்கான சனநாயக இயக்கங்களின் ஒன்றியம் என்ற கட்சியின் தலைவராக இருந்தார்.

2004-2007 போர்க்காலத்தில் ஜொட்டோடியா பெனின் நாட்டில் நாடு கடந்த நிலையில் வாழ்ந்து வந்தார். 2007 நவம்பரில் பெனின் நாட்டுப் படையினரால் கைது செய்யப்பட்டு, மத்திய ஆப்பிரிக்கக் குடியரசு அரசுடன் அமைதிப் பேச்சுக்களில் பங்குபற்றுவதாக வாக்குறுதி அளித்த பின்னர் 2008 பெப்ரவரியில் விடுவிக்கப்பட்டார்.

டிசம்பர் 2012 ஆம் ஆண்டில் நாட்டின் பெரும்பாலான பகுதிகளைக் கைப்பற்றிய செலேக்கா போராளிக் குழுவின் தலைவராக இருந்து செயல்பட்டார். சனவரி 2013 அமைதிப் பேச்சுக்களில், அரசுத்தலைவர் பொசிசே இவரைப் பிரதமராக நியமிப்பதாக ஒப்புக் கொண்டு போராளிகளை அரசில் இணைத்துக் கொள்ளவும் இணங்கினார். 2013 பெப்ரவரி 3 ஆம் நாள் தேசிய இணக்க அரசு ஒன்று அமைக்கப்பட்டது. இதன் பிரதமராக நிக்கொலாசு தியகாய் நியமிக்கப்பட்டார். ஜொட்டோடியாவுக்கு பாதுகாப்புத் துறையில் முக்கிய பதவியான பாதுகாப்புக்கான பிரதிப் பிரதமர் பதவி வழங்கப்பட்டது.

பொசிசே தனது உறுதிமொழிகளைப் பேணத் தவறிவிட்டார் என்ற குற்றஞ்சாட்டி 2013 மார்ச் மாதத்தில் அமைதி உடன்பாட்டை ஜொட்டோடியா புறக்கணித்தார். செலெக்கா போராளிகள் மேலும் பல நகரங்களைத் தமது கட்டுப்பாட்டுக்குள் கொண்டு வந்தனர். சில நாட்கள் இடம்பெற்ற சண்டையை அடுத்து தலைநகர் பாங்கியை போராளிகள் கைப்பற்றினர். பொசிசே நாட்டை விட்டு வெளியேறினார். ஜொட்டோடியா தன்னை அரசுத்தலைவராக அறிவித்தார்.

மேற்கோள்கள்
-----------

1. ↑  "Centrafrique: Michel Djotodia déclare être le nouveau président de la république centrafricaine". Radio France International. 2013-03-24.. பார்த்த நாள்: 2013-03-24.
2. ↑  Michel Djotodia: Central African Republic rebel leader, பிபிசி, மார்ச் 26, 2013
3. ↑  "Centrafrique : Le gouvernement d'union nationale est formé" பரணிடப்பட்டது 2013-02-11 at the வந்தவழி இயந்திரம், Xinhua, 4 பெப்ரவரி 2013.
4. ↑  Hippolyte Marboua and Krista Larson, "Central African Republic rebels threaten new fight", அசோசியேட்டட் பிரஸ், 18 மார்ச் 2013.
5. ↑  "C.African Republic rebel chief to name power-sharing government" பரணிடப்பட்டது 2013-04-16 at Archive.today, Reuters, 25 March 2013.

* UN Integrated Regional Information Networks (2006-11-02). "Central African Republic: Rebels Call for Dialogue After Capturing Key Town". Bangui, CAR.. பார்த்த நாள்: 2012-12-29.
**டேவிட் ரேமண்ட் செடாரிஸ்** / / sɪˈdɛərɪs / ; பிறப்பு டிசம்பர் 26, 1956)   இவர் ஒர் அமெரிக்க நகைச்சுவையாளர், எழுத்தாளர் மற்றும் வானொலி பங்களிப்பாளர் ஆவார். 1992 ஆம் ஆண்டு நேஷனல் பப்ளிக் ரேடியோ "சாண்டாலாந்து டைரிஸ் "என்ற இவரது கட்டுரையை ஒளிபரப்பியபோது பொதுவெளியில் இவர் அங்கீகரிக்கப்பட்டார். அவர் தனது முதல் கட்டுரைத் தொகுப்பு மற்றும் சிறுகதைத் தொகுப்பான *பீப்பாய் காய்ச்சல்* என்ற நூலை 1994 இல் வெளியிட்டார். அவரது அடுத்த நூலான, <i id="mwFQ">நேக்கட்</i> (1997), <i id="mwFw">நியூயார்க் டைம்ஸ்</i> பெஸ்ட்செல்லர்ஸ் தொடரில் அவரது முதல் நூலாக அமைந்தது , மேலும் 2000 ஆம் ஆண்டு *மீ டாக் ப்ரிட்டி ஒன் டே* என்ற தொகுப்பு அமெரிக்க நகைச்சுவைக்கான தர்பர் பரிசை வென்றது.

செடாரிஸின் பெரும்பாலான நகைச்சுவைகள் வெளித்தோற்றத்தில் சுயசரிதை மற்றும் சுயவிமர்சனம் சார்ந்தும் மற்றும் அவரது குடும்ப வாழ்க்கை, வட கரோலினாவின் ராலேயின் புறநகர்ப் பகுதிகளில் அவரது நடுத்தர வர்க்க வளர்ப்பு, கிரேக்க பாரம்பரியம், ஓரினச்சேர்க்கை, வேலைகள், கல்வி, போதைப்பொருள் பயன்பாடு மற்றும் வெறித்தனமான நடத்தைகள் ஆகியவற்றைப் பற்றியதாக இருக்கின்றன. அத்துடன் பிரான்ஸ், லண்டன், நியூயார்க் மற்றும் இங்கிலாந்தில் உள்ள சவுத் டவுன்களில் அவரது வாழ்க்கை பற்றியதாக அமைந்திருக்கின்றன. அவர் நடிகை எமி செடாரிஸின் சகோதரரும் எழுத்தாளரும் ஆவார்.

2019 இல், செடாரிஸ் அமெரிக்க கலை மற்றும் கல்விக்கான அகாடமிக்கு தேர்ந்தெடுக்கப்பட்டார்.



1. ↑  Oswalt, Patton (2017-05-29). "David Sedaris's Diaries Track a Path From Struggle to Success" (in en-US). .
2. ↑  "Dec. 26, 2015: birthday: David Sedaris" (in en-US). .
ஓடம்போக்கியாறு
**ஓடம்போக்கியாறு** (Odampokkiyaru) (இந்தியாவில் தமிழ்நாட்டின் திருவாரூர் மாவட்டத்தில்  பாய்கிறது. இந்த ஆற்றின் கரையில் திருக்கொள்ளம்புதூர் வில்வவனேசுவரர் சிவாலயம் உள்ளது. 

திருவாரூர் மாவட்டத்தில் இருக்கக்கூடிய ஆறுகளில் மிகவும் முக்கியமான ஆறு ஓடம்போக்கியாறு ஆகும். காவிரி ஆற்றின் கிளையாறாக பிரிந்து, என்கண் என்னும் ஊரிலிருந்து தொடங்கி திருவாரூரின் மையப்பகுதி வழியாக ஆறு பயணிக்கிறது. ஆற்றின் மூலம் சுமார் 30,000 ஏக்கர் பரப்பளவு கொண்ட விவசாய நிலங்கள் பாசன வசதிபெற்று வந்தன. திருவாரூர் மாவட்டத்தில் கிட்டத்தட்ட ஒரு லட்சத்துக்கும் மேற்பட்ட விவசாயிகளுக்கு மிக முக்கியமான நீராதாரமாக விளங்கி வந்தது.

பெயர்க்காரணம்
-------------

இந்த ஆற்றின் பழைய பெயர் வெட்டாறு எனவும், பல சிவத்தலங்களை தரிசித்து பாடி வந்த ஞானசம்பந்தர், இத்தலம் வரும் போது வழியில் உள்ள வெட்டாறில் வெள்ளம் ஏற்பட்டதாகவும், இதனால் ஓடம் ஓட்டுபவர்களால் ஓடம் செலுத்த முடியாமல் ஆற்றின் கரையிலேயே ஓடத்தை விட்டு சென்றதாகவும், சிவனை தரிசிக்காமல் செல்ல கூடாது என்பதில் சம்பந்தர் தீவிரமாக இருந்ததாகவும் சொல்லப்படுகிறது. எனவே, ஆற்றின் கரையில் இருந்த ஓடம் ஒன்றை அவிழ்க்க செய்து அதன் மீது தன் அடியவர்களுடன் ஏறி, தமது நாவையே ஓடக்கோலாக கொண்டு, "கொட்டமே கமழும் கொள்ளம்பூதூர் நட்டமாடிய நம்பனை யுள்கச் செல்வுந்துக சிந்தை யார்தொழ நல்கு மாறரு ணம்பனே' எனும் திருப்பதிகம் பாடியதாகவும், இறைவனின் திருவருளால் ஓடம் ஆற்றின் மறுகரையை அடைந்து, திருஞான சம்பந்தர் கோயிலை அடைந்து மீதி பதிகங்ளை பாடி இறைவனை வழிபட்டு, அங்கேயே தங்கினார் என்பதும் வரலாறு. ஆகவே, இந்த ஆற்றை மக்கள் ஓடம்போக்கி ஆறு என்று அழைத்ததகாவும் தெரிகிறது.

மேற்கோள்கள்
-----------

1. ↑  "The district at a glance: Irrigation". *Tiruvarur Districtpublisher=The District Collector, Thiruvarur District*.. பார்த்த நாள்: 7 January 2013.
2. ↑  "ஓடம்போக்கி ஆறு, கழிவுநீர் கால்வாயா மாறிகிடக்கு..!" - கருணாநிதி சொந்த ஊரில் விவசாயிகள் வேதனை".. பார்த்த நாள்: 15 October 2022.
3. ↑  "திருவாரூர் ஓடம்போக்கி ஆற்றில் தூர்வாரும் பணி https://www.dailythanthi.com/News/Districts/2021/06/04234035/Thiruvarur-Odambokki-river-dredging-work.vpf".. பார்த்த நாள்: 15 October 2022.
4. ↑  "வில்வவனேஸ்வரர் கோயில் - தல வரலாறு". ஈசனைத் தேடி.. பார்த்த நாள்: 25 சூலை 2019.
**பவானி** (Bhavani) ஒரு இந்திய நடிகை ஆவார். மலையாளம், கன்னடம், தமிழ் மற்றும் தெலுங்குத் திரைப்படங்களில் நடித்தற்காக அறியப்படுபவர்.

சொந்த வாழ்க்கை
--------------

சென்னையில் பிறந்த இவர் மலையாளத் திரைப்பட தயாரிப்பாளரும், இசையமைப்பாளருமான ரெகு குமார் என்பவரைத் திருமணம் செய்து கொண்டார். ரெகு குமார் "தலவட்டம்" மற்றும் *ஹலோ மை டியர் ராங் நம்பர்* போன்ற படங்களின் மூலம் அறியப்படுபவர். இவர்களுக்கு பவிதா மற்றும் பாவனா என்ற இரு மகள்கள் இருக்கிறார்கள். "தாண்டவம்" என்ற மலையாளப் படத்தின் மூலம் மீண்டும் நடிக்க வந்த இவர் தற்போது தமிழ்த் தொலைக்காட்சித் தொடர்களில் நடித்து வருகிறார்.

தொழில்
------

பவானி 1974 இல் கன்னடத்தில் வெளிவந்த "பூட்டய்யன மக அய்யு" என்ற படத்தின் மூலம் அறிமுகமானார், இது இவருக்கு சிறந்த நடிகை விருது பெற்றுத் தந்தது. மேலும் அதே படத்திற்காக சிறந்த துணை நடிகைக்கான விருது பெற்ற புகழ் பெற்ற நடிகையும், தாய்வழிப் பாட்டியும், இவரது வழிகாட்டியுமான "ருஷ்யேந்திரமணி"யுடன் நடிப்பினை பகிர்ந்து கொண்டார். 1970களில் பவானி தனது நீண்ட திரை வாழ்க்கையில் தமிழ், தெலுங்கு, கன்னடம் மற்றும் மலையாளம் போன்ற மொழிகளில் 75 படங்களில் நடித்து ஒரு முக்கிய நடிகையாக கருதப்பட்டார். மேலும் இவர் முன்னணி நடிகர்களான பிரேம் நசீர், ஜெயன், மற்றும்சுகுமாரன் போன்றவர்களுடன் மலையாளம், விஷ்ணுவர்த்தன், லோகேஷ், அம்பரீஷ், துவாகீஷ், மற்றும் ரசினிகாந்த், ஆர். முத்துராமன், போன்ற நடிகர்களுடன் கன்னடத்திலும் ,ஜெய்சங்கர், ம. கோ. இராமச்சந்திரன், மற்றும் சிவாஜி கணேசன் போன்ற முக்கிய நடிகர்களுடன் தமிழிலும், மற்றும் என். டி. ராமராவ், சந்திரமோகன், நந்தமூரி பாலகிருஷ்ணா, மற்றும் ஸ்ரீதர் போன்றவர்களுடன் தெலுங்கிலும் நடித்துள்ளார். 1978 இல் வெளிவந்த "லிசா" என்ற மலையாளப் படத்தின் மூலம் நன்கு அறியப்படுபவர். தற்போது தொலைக்காட்சித் தொடர்களில் எதிர்மறைப் பாத்திரங்கள், தாய் வேடம் போன்றவற்றில் நடித்து வருகிறார்.

குறிப்புகள்
-----------

1. ↑  "காப்பகப்படுத்தப்பட்ட நகல்". .
2. ↑  "காப்பகப்படுத்தப்பட்ட நகல்". .
3. ↑  "காப்பகப்படுத்தப்பட்ட நகல்". .
4. ↑  "காப்பகப்படுத்தப்பட்ட நகல்". .

* 
* 
* பரணிடப்பட்டது 2013-09-18 at Archive.today

வெளி இணைப்புகள்
---------------

* ஐ.எம்.டி.பி இணையத்தளத்தில் பவானி
* Bhavani at MSI
**கணபதி சக்கரவர்த்தி** (*Ganapati Chakraborty*; 1858 - 20 நவம்பர் 1939) கொல்கத்தாவைச் சேர்ந்த ஒரு மாய வித்தையாளர். வங்காளத்தில் நவீன மாயவித்தையின் முன்னோடியாகக் கருதப்படுகிறார். பி. சி. சர்க்கார் மற்றும் கே. லால் ஆகியோரின் வழிகாட்டியாக இருந்தார்.

ஆரம்ப கால வாழ்க்கை
------------------

சக்ரவர்த்தி ஹூக்லி மாவட்டத்தின் ஸ்ரீராம்பூர் அருகே உள்ள சத்ரா கிராமத்தில் வங்காள பிராமண ஜமீந்தார் குடும்பத்தைச் சேர்ந்தவர்.  சில சொத்து மோதல்கள் காரணமாக, இவரது தந்தை மகேந்திரநாத் சக்ரவர்த்தி தனது மகன் பிறப்பதற்கு முன்பே ஹவுரா மாவட்டத்திலுள்ள சால்கியாவுக்கு குடிபெயர்ந்தார். 1858 இல், கணபதி சால்கியாவில் பிறந்தார். சிறுவயதில் படிப்பில் சிறிதும் ஆர்வம் காட்டாமல் பாடுவதிலும் இசையிலும் ஆர்வம் காட்டினார்.

17 அல்லது 18 வயதில், மாயவித்தை மற்றும் இயற்கைக்கு அப்பாற்பட்ட குணப்படுத்தும் நுட்பங்களைக் கற்றுக்கொள்வதற்காக இந்து துறவிகளின் மடங்களில் சேர தனது வீட்டை விட்டு வெளியேறினார். இந்த காலகட்டத்தில், தனது முதல் மந்திர ஆசிரியரான *கெஸ்ட்ரபால் பாசக்* மற்றும் *ஜவகர்லால் தர்* போன்ற சில மந்திரவாதிகளுடன் தொடர்பு கொண்டார்.

தொழில்
------

 *கிரேட் பெங்கால் சர்க்கஸ்* உறுப்பினர்களுடன் கணபதி சக்ரவர்த்தி (இடமிருந்து 3வது இடத்தில் அமர்ந்துள்ளார்).
சக்ரவர்த்தி, *கிரேட் பெங்கால் சர்க்கஸில்* நகைச்சுவை நடிகராக தனது வாழ்க்கையைத் தொடங்கினார். அங்கு தனது வேடிக்கையான தந்திரங்களால் பிரபலமானார். விரைவில் மந்திர தந்திரங்களைக் காட்டத் தொடங்கினார். இவரது இரண்டு செயல்களான "இல்லூஷன் பாக்ஸ்" மற்றும் "இல்யூஷன் ட்ரீ" பார்வையாளர்களை மயக்கியது. 1908 ஆம் ஆண்டு பிரியநாத் போஸின் சர்க்கஸுடன் இவர் சிங்கப்பூர் சுற்றுப்பயணத்தின் போது, இவரது சீட்டு கட்டு வித்தைகளும், தந்திரங்களும் மாய வித்தையும் வெற்றிகரமாக நிரூபிக்கப்பட்டன. 

இவர் தனது புகழ்பெற்ற தந்திரமான "காங்ஷா காரகர்" என்பதை உருவாக்கினார். 

 காங்சா காரகருடன் கணபதி
இவர் அமானுசிய சக்திகளைக் கொண்டவர் என்று பார்வையாளர்கள் நம்பினர். பேராசிரியர் போஸின் சர்க்கஸில் சிறந்த நடிகருக்கான விருதைப் பெற்றார். இவர் எளிதில் கோபம் கொள்பவரகவும், கட்டுக்கடங்காத பேச்சும் கொண்டவர். இந்த இயல்பு காரணமாக, இவரது சகாக்கள் இவருக்கு துர்வாச முனி என்ற பட்டத்தை வழங்கினர். 

பின்னர், சக்ரவர்த்தி பேராசிரியர் போஸின் சர்க்கஸை விட்டு வெளியேறி, முன்னாள் கலைஞர்களைக் கொண்டு தனது சொந்த சர்க்கஸை உருவாக்கினார். இந்தியா முழுவதும் சுற்றுப்பயணம் செய்து பெரும் புகழையும் பணத்தையும் சம்பாதித்தார்.

பிற்கால வாழ்வு
--------------

சக்ரவர்த்தி தனது பிற்கால வாழ்க்கையில் கொல்கத்தாவிற்கு அருகிலுள்ள பராநகரில் ஒரு வீட்டையும் ஒரு கோயிலையும் கட்டினார். தனது எஞ்சிய வாழ்நாள் முழுவதையும் ஆன்மீக நாட்டத்தில் கழித்தார். வங்காள மொழியில் 'யாதுபித்யா' என்ற புத்தகத்தில் எழுதினார். தனது சொத்தை ஸ்ரீ பூபேந்திர நாத் ராய் சௌத்ரிக்கு வழங்க முடிவு செய்தார்

சான்றுகள்
---------

1. ↑  Uttam Mandal. "*যাদুগুরু গণপতি চক্রবর্তী ও তাঁর যাদু কথা*" (in bn). risingbengal.in.. பார்த்த நாள்: 4 May 2021.
2. ↑  "This way magic, that way tragic" (in en). 2019-08-04. .
3. 1 2 3    *Samsad Bangali Charitabhidhan (Bibliographical Dictionary)* (4th) **1**. (January 2002). Kolkata: Shishu Sahitya Samsad. 127. ISBN 81-85626-65-0. Sengupta, Subhodh Chandra; Basu, Anjali, eds.
4. ↑  . (January 2002). Sengupta, Subhodh Chandra; Basu, Anjali, eds.
**ஹூண மக்கள்** (**Hunas**) இமயமலையை ஒட்டிய திபெத் மற்றும் சீனப் பிரதேசங்களில் வாழ்ந்த மக்கள் ஆவார். ஹூண இராச்சியம், தற்கால சீனாவின் மேற்கில் உள்ள சிஞ்சியாங் மாகாணப் பகுதிகளைக் கொண்டிருந்தது. ஹூணர்கள் பரத கண்டத்துடன் அதிகம் தொடர்பில்லாதவர்கள். மகாபாரதம் இதிகாசத்தில் ஹூணர்களை அடிக்கடி குடியிருப்புகளை மாற்றிக் கொண்டே இருக்கும் நாடோடி மக்கள் எனக்குறிப்பிடுகிறது.

மகாபாரத்தில் ஹூண இராச்சியம்
---------------------------

பரத கண்டத்தின் வடக்கில் வாழ்ந்த இனக்குழுவினரான ஹூணர்கள், யவனர்கள், மிலேச்சர்கள், குரூரர்கள், சீனர்கள், காம்போஜர்கள் குறித்த மகாபாரதம் இதிகாசத்தின் பீஷ்ம பருவம் அத்தியாயம் 9:4-இல் பேசப்படுகிறது.வரலாற்றாளர் வி. ஏ. ஸ்மித் கூற்றின் படி, ஹுண மக்கள் பாரசீகத்தின் சாசானியப் பேரரசு ஆட்சியில் முதன் முதலாக அறியப்படுகிறார்கள். சாசானியப் பேரரசு

### ஹூண மக்களின் பிறப்பின் புராணக் கதைகள்

வசிட்டரின் தெய்வீக பசு மாட்டை விசுவாமித்திரர் படைகள் தாக்கிக் கைப்பற்ற முயன்ற போது, பசுவின் உடலிலிருந்து தோன்றிய வீரர்கள் விஸ்வாமித்திரரின் படைகளை அழித்தது. இந்த பசுவிலிருந்து தோன்றிய வீரர்களே ஹூண மக்கள் என மகாபாரதம் கூறுகிறது. 

பரத கண்டத்திற்கு வெளியே இருந்த ஹூண மக்களுடன், சிதியர்கள், யவனர்கள், சவரர்கள், புண்டரர்கள், கிராதர்கள், கசர்கள் போன்ற இனக்குழுக்களை மகாபாரதத்தின் ஆதி பருவம் அத்தியாயம் 1:177-இல் விவரிக்கிறது.

### குருச்சேத்திரப் போரில் ஹூணர்கள்

ஹூண, நிசாத, பிசாச, லடாக்கியர்கள், உத்தரர்கள், சரவர்கள் மற்றும் வத்ச நாட்டு வீரர்கள் புடைசூழ குருச்சேத்திரப் போரின் இரண்டாம் நாளில் தருமன் கலந்து கொண்டதாக மகாபாரதம் கூறுகிறது.

இதனையும் காண்க
--------------

* ஹூணர்கள்
* ஹூனப் பேரரசு

மேற்கோள்கள்
-----------

1. ↑  Mahabharata Bhishma Parva Chapter 9:4

வெளி இணைப்புகள்
---------------
ஒரு மே மாதத்தில் குருதோங்மார் ஏரியின் தோற்றம்
ஏரிக்கு அருகில் உள்ள கோவில்
மார்ச்சு மாதம் பகுதி உறைந்த நிலையில் காணப்படும் ஏரி
**குருதோங்மார் ஏரி** அல்லது *குருதோக்மார் ஏரி* என்பது இந்தியாவின் சிக்கிம் மாநிலத்தில் உள்ள ஒரு புனித ஏரியாகும். இது உலகின் உயரமான இடத்தில் அமைந்துள்ள ஏரிகளுள் ஒன்று. இது கடல் மட்டத்தில் இருந்து 17, 100 அடி உயரத்தில் அமைந்துள்ளது. இது சிக்கிம் மாநிலத்தின் வடக்குப் பகுதியில் உள்ளது. இந்த ஏரி டீஸ்டா ஆற்றின் மூலங்களில் ஒன்றாகக் கூறப்படுகிறது.

இந்த மேட்டு நிலத்தின் பெரும்பகுதியில் இந்திய இராணுவம் தனது நிலைகளை அமைத்துள்ளதால் இந்தியர்களுக்கு மட்டுமே இந்த ஏரிக்குச் செல்ல அனுமதி உண்டு. இது அதிக உயரத்தில் அமைந்திருப்பதால் இங்கு ஆக்சிசன் குறைவாக இருக்கும். இதனால் சில சுற்றுலாப் பயணிகளுக்கு மூச்சு விடுவது கடினமாக இருக்கலாம்.

பெயர்க் காரணம்
--------------

எட்டாம் நூற்றாண்டில் திபெத்திய புத்த மதத்தைத் தோற்றுவித்த குரு பத்மசாம்பவர் என்பவர் இவ்விடத்திற்கு வந்து சென்றதால் இந்த ஏரிக்கு குருதோங்மார் என்று பெயரிடப்பட்டது.

மேற்கோள்கள்
-----------

1. ↑  "Lakes Of The Sacred Land Demojong, Sikkim". Department of Ecclesiastical Affairs, Government of Sikkim. .
**கீதா காசியப்பு வெமுகந்தி** (*Geeta Kashyap Vemuganti*) இந்தியாவைச் சேர்ந்த ஒரு கண் நோயியல் நிபுணர் ஆவார். ஐதராபாத்து நகரத்திலுள்ள எல்.வி. பிரசாத்து கண் நிறுவனத்தின் கண் நோய்க்குறியியல் சேவையிலும் ஆதார செல் ஆய்வகத்தில் துறைத் தலைவராகவும் இவர் உள்ளார். ஐதராபாத்து பல்கலைக்கழகத்தின் மருத்துவ அறிவியல் பள்ளியில் கல்வித் தலைவராகவும் பேராசிரியராகவும் பணிபுரிகிறார்.

வெமுகந்தி ஆதார செல் சிகிச்சையில் முன்னோடியாக பணியாற்றினார். மனிதர்களுக்கு பார்வையை மீட்டெடுப்பதற்காக வளர்ப்பு ஆதார செல்களை இடமாற்றம் செய்வதற்கான நெறிமுறையை உருவாக்கிய வி.எசு. சங்வான் தலைமையிலான குழுவில் உறுப்பினராகவும் இருந்தார். தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் உள்ளார். 2005 ஆம் ஆண்டு கெம் டெக் அறக்கட்டளை விருதைப் பெற்றார். இந்திய அரசின் உயிரித் தொழில்நுட்பத் துறை, 2004 ஆம் ஆண்டில் உயிரியலில் இவர் ஆற்றிய பங்களிப்புகளுக்காக, தொழில் வளர்ச்சிக்கான தேசிய உயிரியல் விருதை இவருக்கு வழங்கியது. இது இந்தியாவின் மிக உயர்ந்த இந்திய அறிவியல் விருதுகளில் ஒன்றாகும்.

தொழில் வளர்ச்சிக்கான தேசிய உயிரியல் விருதை அப்துல் கலாமிடமிருந்து கீதா காசியப்பு வெமுகந்தி பெறுகிறார்.

இதையும் காண்க
-------------

* விழிப்பாவை அழற்சி

மேற்கோள்கள்
-----------

1. ↑  "Scientists chosen for awards" (in en). *The Hindu Business Line*. 2005-02-08. .
2. ↑  "PLENARY SESSIONS" (in en-US). .
3. ↑  "Breakthrough in stem cell transplantation of eye". *தி இந்து*. 31 October 2001. . 
[*தொடர்பிழந்த இணைப்பு*]
4. ↑  "List of Fellows: October 2007". 2007. .
5. ↑  "Awardees of National Bioscience Awards for Career Development". Department of Biotechnology. 2016. .

புற இணைப்புகள்
--------------

* "Geeta K Vemuganti - University of Hyderabad" (YouTube video). HYBIZTV HD. 23 February 2012. .
* "Sandhya Janak with EMMRC presenting Dr. Geetha Kashyap Vemuganti" (YouTube video). Sandhya Janak. 23 December 2014. .
அரியலூர் மாவட்டம் அரியலூர் அருகே கல்லங்குறிச்சி என்னுமிடத்தில் கலியபெருமாள் கோவில் உள்ளது. இக்கோயிலை கல்லங்குறிச்சி பெருமாள் கோயில் என்றும் அழைக்கின்றனர். ஒரு தூண் பெருமாளாக வழிபடப்படுவது இக்கோயில் சிறப்பாகும்.

அமைவிடம்
--------

அரியலூரின் வடக்கே சுமார் 10 கிமீ தொலைவில் கல்லங்குறிச்சியில் கலியபெருமாள் கோயில் உள்ளது. அழகான முகப்பினைக் கொண்டுள்ள இக்கோயில் அண்மையில் கட்டப்பட்ட கோயிலாகக் காணப்படுகிறது.

மூலவர்
------

இக்கோயிலின் சிறப்பாக கருவறையில் காணப்படுகின்ற புனிதமான கருங்கல் தூணைக் கூறலாம். அத்தூண் கருவறையில் விமானத்திற்கும் மேலாக நெடிதுயர்ந்து நிற்கின்றது. அந்தத் தூணை கம்பம்பெருமாள் என்று கூறி வழிபடுகின்றனர். அந்தத் தூணின் கீழ்ப்புறத்தில் அனுமான் உருவம் செதுக்கப்பட்டுள்ளது. தூணைச் சுற்றி வரும்போது சுமார் 250 வருடங்களுக்கு முந்தைய இரு செதுக்கப்பட்ட உருவங்களைக் காணமுடியும். அந்த உருவங்களை வைத்து உள்ளூரில் இக்கோயில் அமைந்தது தொடர்பாக கதை கூறப்பட்டு வருகிறது. வரதராஜப் பெருமாள் உற்சவமூர்த்தியாக உள்ளார்.

பிரார்த்தனை
-----------

கலியபெருமாளுக்காக வேண்டி தானியங்களை உள்ளூர் மக்கள் தருகின்றனர். அவை தனித்தனியாகப் பிரிக்கப்பட்டு கிடங்கு போல காணப்படும் அறைகளில் தனித்தனியாக நேர்த்தியாக வைக்கப்பட்டுள்ளன. பிரார்த்தனை நிறைவேறியவர்கள் இக்கோயிலுக்காக வேண்டி ஆடுகளின் கழுத்தில் குறிப்பு வைத்து கட்டிவிடுவதைக் காணமுடிகிறது. அவ்வாறாக பிரார்த்தனைக்கான ஆடுகளை யாரும் பிடிப்பதில்லை. அந்த ஆடுகளை மிகவும் மரியாதையோடு நடத்துகிறார்கள். கலியபெருமாள் கோயில் என்ற குறிப்பு ஆட்டில் கழுத்தில் தொங்கினால் அந்த ஆடு தொலைந்துபோவதில்லை என்று உள்ளூரில் கூறுகின்றனர்.

மேற்கோள்
--------

1. 1 2   Prema Nandakumar, Pillars of Power, The Hindu, 10.11.2000

உசாத்துணை
---------

கல்லங்குறிச்சி கலியபெருமாள் கோவில் தேரோட்டம், தினமலர், 21.4.2011